Kęstutis Bartkevičius

Kęstutis Bartkevičius (g. 1961 m. kovo 2 d. Mažeikiuose) – Lietuvos ir Mažeikių rajono savivaldybės politinis bei visuomenės veikėjas.

 Biografija 
1968–1976 m. mokėsi Mažeikių aštuonmetėje mokykloje, 1979 m. baigė Mažeikių 1-ąją vidurinę mokyklą, 1985 m. baigė Vilniaus valstybinį universitetą, ekonomistas.

1984–1986 m. darbininkas, 1986–1989 m. Mažeikių Statybos tresto Gamybinės teritorinės komplektavimo valdybos viršininko pavaduotojas, 1989–1990 m. viršininkas. 1990–1991 m. Mažeikių Statybos tresto valdytojo pavaduotojas, GTKV viršininkas. 1991–1993 m. Valstybinės gamybinės-komercinės įmonės „Varduva“ komercijos direktorius, 1993–1999 m. ir 2002–2012 m. AB „Mažeikių Varduva“ generalinis direktorius. 1999–2002 m. Klaipėdos Valstybinio jūrų uosto direkcijos direktorius.

1997–2000 m. ir 2003–2012 m. Mažeikių rajono savivaldybės tarybos narys ir mero pavaduotojas.2011 m. Lietuvos savivaldybių tarybų rinkimai  2002–2007 m. ir 2011–2012 m. Mažeikių rajono savivaldybės mero pavaduotojas visuomeniniais pagrindais.

2012–2020 m. Seimo narys.http://www.lrs.lt/sip/portal.show?p_r=8801&p_k=1&p_a=498&p_asm_id=34360&pt=sn:3#sn 

1993 m. Tėvynės sąjungos, 1999 m. Lietuvos liberalų sąjungos, 2002 m. Liberalų demokratų partijos, 2006 m. partijos Tvarka ir teisingumas (liberalai demokratai), 2020 m. partijos Laisvė ir teisingumas narys. Nuo 2020 m. partijos „Laisvė ir teisingumas“ pirmininko pavaduotojashttps://www.lrt.lt/naujienos/lietuvoje/2/1186060/trys-muskietininkai-susivienijo-zemaitaitis-paulauskas-ir-zuokas-ikure-partija-laisve-ir-teisingumas. Nuo 2023 m. politinės partijos Nemuno aušra narys.

Mažeikių Rotary klubo narys, Mažeikių verslininkų asociacijos prezidentas, Tarptautinių prekybos rūmų – Lietuva prezidiumo narys, Klaipėdos pramonininkų asociacijos narys. Sutuoktinė Gražina, vaikai Justas, Tadas.

 Šaltiniai 

Kategorija:Mažeikių politikai
Kategorija:Lietuvos prekybos rūmų darbuotojai
Kategorija:Lietuvos ekonomistai
Kategorija:Seimo nariai